Diari Oficial de la Generalitat Valenciana


Sumari del DOGV 828, del 19-05-1988 (1988/811151)

DECRET 68/1988, de 9 de maig, del Consell de la Generalitat Valenciana. pel qual s'estableixen les ajudes econòmiques directes per al finançament d'actuacions protegibles en matèria d'habitatge.
--------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1988/05/09/68/dof/vci/html**

### Dades del document

Número de DOGV
:   828

Data del DOGV
:   19-05-1988

Secció del DOGV
:   DISPOSICIONS GENERALS

Número del document
:   1988/811151


Data del document
:   09-05-1988

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Correcció d'errades

Anàlisi jurídica

Decret 68/1988, de 9 de maig, del Consell de la Generalitat Valenciana, pel qual s'estableixen les ajudes econòmiques directes per al finançament d'actuacions protegibles en matèria d'habitatge.  
El Reial Decret 1494/1987, de 4 de desembre, sobre mesures de finançament d'actuacions protegibles en matèria d'habitatge, estableix un marc general d'actuacions estatals de suport a l?habitatge amb la concessió d'una àmplia competència a les Comunitats Autònomes per al desenvolupament de la normativa pròpia, en compliment dels corresponents Decrets de transferències.  
En relació amb els habitatges de nova construcció en règim general, el subsidi d'interessos dels préstecs qualificats seguirà efectuant-se amb càrrec als pressupostos estatals, si bé el sol·licitant l?obté amb la condició que la Comunitat Autònoma concedesca una ajuda econòmica individualitzada amb càrrec als seus pressupostos, la regulació de la qual contempla aquest Decret i les Ordres que el despleguen.  
El règim especial tant de protecció oficial com de rehabilitació suposa una innovació de la nova normativa estatal que, per a complir la seua funció de foment de la participació dels promotors públics en la promoció d'habitatges, exigeix unes ajudes complementàries que reforcen les mesures estatals.  
En el present Decret es preveuen aquestes mesures. No obstant això, i en atenció de la peculiaritat de la matèria, el seu desplegament ulterior correspondrà a una Ordre que les regule específicament.  
En relació amb la rehabilitació en règim general, el Decret 61/1986, de 19 de maig, del Consell de la Generalitat Valenciana, recollia una sèrie de mesures que complementaven i potenciaven l'actuació estatal en aquesta matèria. L?experiència acumulada pel compliment de les susdites normes aconsella la introducció de determinades modificacions a fi d'adequar-les a la realitat existent i en ordre a la seua màxima eficàcia.  
En atenció d'aquests motius, a proposta del Conseller d'Obres Públiques, Urbanisme i Transports i amb la deliberació prèvia del Consell de la Generalitat Valenciana en la reunió del dia 9 de maig de 1988,  
DECRETE:  
Article primer  
Es consideren actuacions protegibles en matèria d'habitatge, a efectes de les ajudes previstes en aquest Decret, les definides com a tals en el Reial Decret 1494/1987, de 4 de desembre.  
Article segon  
La Generalitat Valenciana, amb càrrec als pressupostos de la Conselleria d'Obres Públiques, Urbanisme i Transports, podrà concedir ajudes econòmiques directes per a les actuacions protegibles en matèria d'habitatge, en la forma, la quantia i les condicions que estableix el present Decret.  
Article tercer  
Els habitatges pels quals s'haja rebut ajuda econòmica directa no podran ser objecte de cessió per cap títol, durant el termini de cinc anys a partir de la concessió d'aquesta ajuda, sense reintegrar a l'organisme que la concedeix la totalitat de l'import rebut i l'increment amb els interessos legals des de la percepció d'aquella.  
Secció primera Règim general de protecció oficial  
Article quart  
La quantia de la subvenció personal que amb càrrec als pressupostos de la Generalitat Valenciana es concedirà als adquiridors d'habitatges de protecció oficial en règim general i sempre que reunesquen els requisits establerts en l'article següent, serà del 5% del preu de l'habitatge que figure en el contracte de venda o adjudicació degudament visat.  
Article cinqué  
Els requisits per aconseguir les subvencions personals establertes en els articles 12 i 16 del Reial Decret 1494/ 1987, de 4 de desembre, seran:  
a) Que els ingressos familiars ponderats no superen 2'5 vegades el salari mínim interprofessional de l'any al qual corresponguen. A efectes del present Decret es computaran com a ingressos familiars ponderats els obtinguts d'acord amb el que disposa el Reial Decret 1494/1987, de 4 de desembre.  
b) Que el preu d?adquisició de l'habitatge no excedesca del mòdul ponderat, ni de 1'05 vegades del susdit mòdul quan l'habitatge tinga traster, ni de 1?10 vegades quan tinga garatge, ni de 1'15 vegades quan incloga tots dos tipus d'annexos. Els annexos esmentats hauran d'estar vinculats en projecte i registralment als habitatges, ser cedits juntament amb aquells i, en el cas dels garatges, venir exigits per les Ordenances.  
En el supòsit d'habitatges unifamiliars, els garatges necessàriament hi estaran vinculats, independentment que ho exigesquen o no les Ordenances.  
c) Que es tracte de l?adquisició d'un únic habitatge, llevat del supòsit de titular de família nombrosa, i que els beneficiaris no siguen titulars de domini o d'un dret real d'usdefruit sobre qualsevol altre habitatge.  
d) Que l'habitatge adquirit o rehabilitat es destine a domicili habitual i permanent dins dels terminis establerts en la legislació vigent.  
Article sisé  
Les ajudes econòmiques directes concedides seran abonades amb qualificació definitiva prèvia de l?expedient de construcció i quan l'adquirent formalitze l?escriptura pública, que acredite la transmissió de l?habitatge.  
Secció segona Règim especial de protecció oficial  
Article seté  
Els promotors d'habitatges de protecció oficial en regim especial podran obtenir ajudes les quals s'ajustaran a aquestes modalitats:  
a) Aportació de sòl.  
b) Assistència tècnica.  
c) Ajudes econòmiques directes.  
Article vuité  
La Conselleria d'Obres Públiques, Urbanisme i Transports convocarà anualment, mitjançant Ordre, el programa d'ajudes per a la realització de promocions especials.  
Article nové  
L?Ordre de convocatòria establirà uns criteris de selecció i adjudicació d'ajudes que tindran en consideració:  
1. Necessitat d'habitatge.  
2. Condicions urbanístiques de la zona.  
3. Impacte urbà.  
4. Viabilitat tècnica, econòmica i financera del projecte.  
5. Interés social del projecte i influència d'aquest sobre l?entorn en què es desenvolupa.  
6. Aportacions del promotor o d'altres Entitats.  
7. Exigència de reposició d?edificis en l?àrea de què es tracte.  
Secció tercera Rehabilitació en règim general  
Article deu  
Els usuaris que promoguen actuacions de rehabilitació i adquiridors d'habitatges rehabilitats en primera transmissió en les condicions contemplades en l'article següent, podran sol·licitar de la Conselleria d'Obres Públiques, Urbanisme i Transports les ajudes econòmiques directes que regula el present Decret, amb càrrec als pressupostos de la Generalitat Valenciana.  
Article onze  
Es requisit necessari per poder acollir-se a aquestes ajudes complementàries, que les actuacions objecte d'aquestes hagen obtingut qualificació provisional de rehabilitació, segons que disposa el Reial Decret 1494/1987, de 4 de desembre i les Ordres que el desenvolupen.  
Article dotze  
Un. Podran acollir-se als beneficis assenyalats en el present Decret els casos següents:  
a) Actuacions de rehabilitació d'edificis residencials de més de trenta anys.  
b) Actuacions de rehabilitació en edificis catalogats, d'acord amb el que disposa l'article 25 de la Llei del Sòl, o inclosos en conjunts histórico-artístics d'acord amb què disposa l'article 15.3 de la Llei de Patrimoni Històric.  
c) Actuacions de rehabilitació promogudes per comunitats de propietaris les quals afecten elements comuns, exclusivament.  
d) Actuacions de rehabilitació en edificis ubicats en municipis o àrees declarades d'actuació preferent.  
Dos. En els supòsits a), b) i c) del paràgraf anterior, les actuacions a realitzar hauran de suposar l'adequació estructural i funcional de l?edifici en els termes que estableix l'apartat a) de l'article 7.1 del Reial Decret 1494/1987, de 4 de desembre.  
Article tretze  
Un. Les actuacions assenyalades en l'article precedent podran acollir-se a les ajudes següents:  
a) Els usuaris que promoguen actuacions de rehabilitació en edificis residencials de trenta o més anys, així com els adquiridors en primera transmissió d'un habitatge rehabilitat de les mateixes característiques, podran sol·licitar una ajuda econòmica de fins el 30% del pressupost protegible, sense excedir de 250.000 pessetes per habitatge, si els ingressos familiars ponderats del sol·licitant eren inferiors a 2'5 vegades el salari minin interprofessional.  
b) Quan les actuacions de rehabilitació siguen d'edificis catalogats o inclosos en conjunts histórico-artístics, les ajudes econòmiques personals seran del 30% del pressupost protegible, sense que puguen excedir de 250.000 pessetes per habitatge.  
c) Quan les actuacions de rehabilitació siguen d'edificis ubicats en Municipis o àrees declarades d'actuació preferent, les ajudes econòmiques seran de fins el 30% del pressupost protegible, sense excedir de 250.000 pessetes per habitatge, si els ingressos familiars ponderats del sol·licitant eren inferiors a 2'5 vegades el salari mínim interprofessional.  
d) En les actuacions de rehabilitació promogudes per comunitats de propietaris les quals afecten elements comuns exclusivament, aquells usuaris els ingressos familiars dels quals no excedesquen de 2'5 vegades el salari mínim interprofessional podran obtenir una ajuda del 35% de la quota que els corresponga de pressupost protegible, que no podrà excedir de 100.000 pessetes.  
Quan els usuaris siguen arrendataris de l'habitatge, s'atendrà al que estableix el Conveni constituït entre les parts d'acord amb el que disposa l'article 34 del Reial Decret 2329/ 1983, de 28 de juliol, per a determinar la quantia de la subvenció que corresponga a cadascun segons llur quota de participació.  
Dos. En els supòsits establerts en els apartats a), b) i c) de l'apartat anterior, quan les actuacions de rehabilitació afecten el 70% dels habitatges de l?immoble i incloguen l'adequació estructural i funcional dels elements comuns, l'ajuda establerta en el paràgraf anterior s'incrementarà en un 5%, sense que l?increment màxim puga excedir de 50.000 pessetes.  
Tres. Quan les actuacions recollides en els apartats a) i c) de l'apartat anterior s'ubiquen en Municipis o àrees declarades d'actuació preferent, els percentatges que s'hi estableixen s'incrementaran en un 5%, sense que l?increment màxim per habitatge puga excedir de 50.000 Pessetes.  
Article catorze  
Les ajudes econòmiques previstes en el present Decret les atorgarà la Conselleria d'Obres Públiques, Urbanisme i Transports, una vegada que les actuacions objecte d'aquelles hagen obtingut la qualificació definitiva.  
Quan l'ajuda econòmica siga sol·licitada per l'adquiridor en primera transmissió d'un habitatge rehabilitat s'atorgarà amb la presentació prèvia en l?òrgan competent per resoldre de l'escriptura de compra-venda o, si encara no n'hi havia, del contracte.  
Secció quarta   
Rehabilitació en règim especial  
Article quinze  
Els promotors que promoguen actuacions de rehabilitació en règim especial podran optar a les ajudes econòmiques directes que regula el present Decret amb càrrec als pressupostos de la Generalitat Valenciana.  
Article setze  
Tot el que disposen els articles seté, vuité i nové del present Decret relatiu al règim especial de protecció oficial, és aplicable a les actuacions de rehabilitació en el mateix règim.  
A més dels criteris de selecció que estableix l'article nové, hom tindrà en especial consideració les característiques arquitectòniques de l'edifici i/o de l'entorn.  
Article disset  
Així mateix és aplicable a aquestes actuacions, el que estableix l'article deu per a la rehabilitació en règim general.  
Secció cinquena   
Municipis o àrees d'actuació preferent  
Article divuit  
A efectes de rehabilitació es consideraran Municipis o àrees d'actuació preferent:  
a) Els Municipis i les Entitats locals d'àmbit territorial inferior al municipal de la Comunitat Valenciana, que tinguen menys de 5.000 habitants i els nuclis d'edificació separats, ja es tracte de masos, llogarrets o d'altres anàlegs, que no superen la xifra de població indicada, malgrat que el Municipi o l?Entitat de què depenguen tinga una població superior.  
b) Les àrees acollides a plans especials la finalitat dels quals siga la millora del medi urbà o rural o dels suburbis de les ciutats, adreçades a modificar l'aspecte exterior de les edificacions, el caràcter arquitectònic i l?estat de conservació llurs.  
c) El conjunt format per les edificacions construides en règim de promoció pública, en l?àmbit de la Comunitat Valenciana i sempre que els habitatges estiguessen amortitzats o ho foren amb anterioritat a l'acabament de les obres de rehabilitació.  
d) Conjunts incoats o declarats d'interés histórico-artístic.  
e) Aquells Municipis o àrees que es determinen per Ordre de la Conselleria d'Obres Públiques, Urbanisme i Transports.  
DISPOSICIO ADDICIONAL  
Quart es tracte d'actuacions de rehabilitació en els edificis ubicats en Municipis o àrees d'actuació preferent en els supòsits contemplats en l'apartat a) de l'article divuit d'aquest Decret, les ajudes s'abonaran amb càrrec als fons del Patronat per a la Millora del Medi Rural, que subsisteix amb la composició establerta per l'article quaranta-dos del Decret del Consell de la Generalitat Valenciana 158/1987, de 21 de setembre, pel qual s'aprovà el Reglament Orgànic i Funcional de la Conselleria d'Obres Públiques, Urbanisme i Transports, i també amb el règim de finalitats, forts, devolució d'acomptes i préstecs, garanties de pagament, aportacions de l'Institut per a la Promoció Pública de l'Habitatge i rendició de comptes, prevists en els articles primer, tercer, onze, dotze, quinze i setze del Reial Decret 2683/1980, de 21 de novembre, amb les adaptacions que resulten del que disposa el Reial Decret 2500/1983, de 20 de juliol, sobre traspàs de funcions i serveis de l'Estat a la Generalitat Valenciana en matèria d'habitatge rural, i així mateix les que resulten del règim successori de l'extingit Institut per a la Promoció Pública de l'Habitatge.  
DISPOSICIO DEROGATORIA  
Queden derogades totes les disposicions que s'oposen al que disposa el present Decret.  
DISPOSICIONS FINALS  
Primera  
Per Ordres del Conseller d'Obres Públiques, Urbanisme i Transports es desplegaran les disposicions previstes en aquest Decret.  
Segon  
El present Decret vigirà l?endemà de la publicació en el Diari Oficial de la Generalitat Valenciana.  
València, 9 de maig de 1988.  
El President de la Generalitat,   
JOAN LERMA I BLASCO  
El Conseller d'Obres Públiques, Urbanisme i Transports,   
RAFAEL BLASCO I CASTANY


Còpia Permalink ELI